السلام عليكم ورحمة الله وبركاته. اخواني واحبابي في الله بعد ما عدى اسبوع. بعد ما عدى حوالي اسبوع مع القرآن وقراية القرآن صح. ومحاولة استخلاص شعارات قرآنية من آآ كل كلمة ومن كل اية في القرآن وصلت لايه ؟ خرجت بكام شعار لحد دلوقتي ؟ بقى معك كم بصمة من بصمات النور القرآنية على قلبك لحد دلوقتي ؟
يا ترى قربنا من القرآن قد ايه احنا في رحلة جهاد يا جماعة. جهاد ان احنا بنحاول نقرا القرآن صح بقى. زي ما الصحابة كانوا بيقروه في دار الارقم. نقرا القرآن ونسلم قلوبنا
وفي النهاية هتبقى اعزم رحلة واعظم ثمرة بازن الله. شعارات قرآنية من الجزء السابع. الشعار الاولاني فاثابهم الله قالوا هو ايه الشعار اللي في كده ؟ ان كل ايات القرآن اثابهم الله بما عملوا. كل ايات القرآن ان الثواب مبني على العمل. هنا الثواب الرهيب جنات
تجري من تحتها الانهار بناء على قول بس. ليه؟ دول رجال الدين قسيسين ورهبان. ولما اسلموا اشتغلوا في الدعوة وقالوا ما لنا لا نؤمن بالله وما جاءنا من الحق وبدأوا يتكلموا في الدين. اجمل كلام ربنا بيحبه في الدنيا ان الله كره لكم قيل وقال ربنا بيكره الكلام. وبيكره الكلمنجية انها
هو قائلها آآ انت كلامنجي وخلاص. يتقال له كده في القبر انما كلام الدعوة الى الله. ومن احسن قولا ممن دعا الى الله؟ كل كلمة هتقولها عن ربنا للناس لا تتخيل فرح ربنا بها من فوق سبع سماوات. ما انتيش متخيلة سوابك عند الله وانت بتتكلمي عنه. ما انتاش متخيل ثوابك عند الله
وانت بتشرح للناس القرآن والذين يمسكون بالكتاب. والناس ماسكة المصاحف بسبب ان انت حببتهم في كلام الله سبحانه وتعالى خلي دايما كلامكم حلو. كلامكم ربنا يثيب عليه. فاثابهم الله بما قالوا اليه يصعد الايه؟ الكلم الطيب. الكلام الجميل كلام الدعوة
الاخلاق الكلام اللي بنجبر خاطر الناس به. الشعار التاني في الجزء السابع. واطيعوا الله واطيعوا الرسول واحذروا. الله والمفروض واطيعوا الله واطيعوا الرسول وابشروا. اه طبعا بعد ما اطيع ربنا واطيعوا الرسول. هابشر. بس فيه معنى تاني جبار الاية هنا بتوصله واحذره. خد بالك الشيطان
مش هيسيبك انك في رمضان بقيت كويسة. انك بدأت تقبل على القرآن. انك بدأت تتغير في العلاقة بالله. الشيطان مش هيسيبك. احذروا فيه شيطان مش هيسيبك من العجب واحذروا من الذنوب اللي انت ممكن تعملها تضيع لك الحسنات اللي انت بنيتها زي اللي شايل شوال فيه ثقب قاعد يعبي الاكل من
ناحية اه من الناحية التانية. حسنات الحجاب بتروح بالميك اب. حسنات العبادات بتروح في المعاملات السيئة. وعدم الالتزام وعدم الامانة في الشغل الشغل الدنيوي واطيعوا الله واطيعوا الرسول واحذروا. خاف
اللي معه مليون جنيه بيخاف عليهم. اللي معها اللي لقى شيك بمليون جنيه بيعينه وبيحافز عليه. انت ربنا اداك اغلى من اموال الدنيا. اداك الدين. خاف على دينك خاف ان دينك يروح منك. الشعار التالت تناله ايديكم ورماحكم. الله! كشف العيوب بامتحان القلوب. ربنا
كل الصحابة يا ايها الذين امنوا مش بيكلم العصاة. بيقول له يا اللي مؤمن يا اللي بتعمل اعمال الدين بس لسة جوة قلبك حاجة. لسة جوة قلبك حب شهوة. ليبلونكم الله
بشيء من الصيد حاجة صيد جميل كده. تناله ايديكم ورماحكم. هجيب لك المعصية اللي نفسك فيها على صنية من فضة. ليعلم الله من يخاف وبالغيب. زي التاني اللي اتقفل عليه الصخرة بنت عمه اللي بيحبها اتزنقت في الفلوس وجات له. وهي عارفة انه عايزها في الزنا. ويقينا لفت على كل
ابواب قبل ما تيجي له كل الابواب اتسدت في وشها. عشان ربنا يجيب له المعصية اللي نفسه فيها على صينية من فضة. هترفضها تخرج من قلبك وقلبك ينضف استقبالها يبقى قامت الحجة عليك وعرفت امتى ربنا له حجة عليك قد ايه في الشهوة اللي كانت جوة قلبك خدي بالك ربنا هيمتحن قلبك
امتحانات القلوب مش هتبطل. طهر قلبك واهتم بقلبك. الشعار اللي بعد كده قياما للناس جعل الله الكعبة البيت الحرام قياما للناس الكعبة الكعبة دي من اثار الرسل. اول عمل بني على وجه الارض بناء الكعبة. اول عمل سيدنا ادم حارب الشيطان به بناء الكعبة قياما
القيامة اللي ناس يعني عمود فقري. يعني من غيرها الحياة تتشل. يعني انت تتشلي وما تقدريش تنطلقي في العبادة والدعوة من غير ما ترتبطي بالكعبة وترتبطي ببيئة الامام لو معك فلوس حاول تطلع تأشيرة اول ما الازمة تعدي حاول على قد ما تقدر تطلع عمرة حاول على قد ما تقدر لو هتضحي بما تملك
جعل الله الكعبة الحرام قياما للناس. قد ايه آآ بيئة الايمان عظيمة. قياما للناس ربنا ما جابهاش في القرآن غير على الحاجتين. الفلوس في سورة النساء اموال ولكم التي جعل الله لكم قيامة والكعبة هنا. الواقعية يا جماعة ان بدون الدين والارتباط ببيئة الايمان دينك ينهار. وبدون الفلوس والاسباب
المادية دنيتك تنهار. شفتوا منهج فيه تكامل وواقعية اكتر من كده الشعار اللي بعد كده وربنا بيتكلم عن رجال الاعمال اللي خدوا دهبهم وسافروا وماتوا في السفر عشان الناس ما تاكلش فلوسهم في السفر لان زمان ما كانش في تحويلات بنكية
ولا كروت فيزا ولا الكلام ده. فربنا بيقول فاصابتكم مصيبة الموت. ربنا سمى الموت مصيبة. مصيبة ليه؟ لانك انت الايمان ده اعظم حاجة في الحياة بتنجيك من النار ومن عذاب الله. ما عدش عندك فرصة تحصل الايمان. ما عادش عندك حسناتك صحيفتك اتقفلت. حسناتك وقفت. عدت هتسمع الاذان في قبرك او هيدن الادان
في قبرك وما تقدرش تلبي. ما عدتش تقدر تمسك المصحف بايديك ولا تبص في السما بعينيك. ولا تزكر ربنا بلسانك ولا تمشي للمسجد برجليك ولا تقبل ايد امك ولا تبوس رجلين ابوك ولا تصل ارحامك خلاص. ما فيش مصيبة في الحياة اشد من الموت على الصالحين
استعد للموت. اشتغل عشان لما ييجي الموت تبقى جبت اخرك في طاعة الله ربنا بيقول بقى الناس اللي هيشهدوا ان ده ورسهم اللي سابوه في السفر رجال الاعمال دول والله ما سرقنا حاجة. فبيقول فيقسمان بالله ان ارتبتم
ها الشعار بتاعنا لا نشتري به ثمنا. ان الدين والقسم بالله وكلمة ربنا تبقى اغلى عندك من الدنيا واللي فيها. ان دينك لا به ثمنا ابدا. لو الدنيا كلها اتعرضت قدامك عشان تعمل حاجة حرام. او تاخد مليم حرام لا نشتري به. ثمنا. طيب لو طلعوا
كدابين. ربنا قال فاخران يقومان مقامهما. لو انت ما قمتش غيرك هيقوم لو انت ما قمتش وقلت كلمة الحق واشتغلت لدين ربنا هيستعمل غيرك. حسرة الاستبدال حسرة صعبة اوي. احذر ان في يوم من الايام تلاقي قول
فاخران يقومان مقامهما. ان نفس الفرصة اللي ربنا اداها لك عشان تعبده ربنا اداها لغيرك. لما انت رفضتها. كانت امبارح الجوامع مفتوحة ما رضناش ننزل اتقفلت. الحرم مفتوح المليونيرات ما رضوش يروحوا اتقفل. العبادة اللي ربنا فتحها لك الوقتي الحق قم واعبد ربنا بها
قبل ما تتقفل هي كمان الشعار اللي بعد كده الحواريين بيقولوا لعيسى ابن مريم اذ قال الحواريون يا عيسى ابن مريم هل يستطيع ربك ان ينزل علينا مائدة من السماء؟ هل يستطيع ربنا
يرضى؟ ربنا يطاوعنا ربنا اداك معجزات يا عيسى؟ ربنا خلاك تبرئ الاكمة والابرص ربنا اداك معجزات زهلت البشرية طب احنا الوقتي هنسافر في الدنيا هنروح ارساليات دعوة ونكلم الناس عن ربنا. هننصر دين ربنا. احنا قررنا نتفرغ للدعوة. ونسيب كل حاجة في الدنيا. ربنا يطاوعنا. انه يدينا معجزات زي ما اداك
ربنا يطاوعنا ان احنا نخرج الجن من الاجساد زي ما انت بتعمل ان احنا يبقى لنا كرامات وعطاءات ومذيلات زي ما انت بتعمل ربنا يرضى ادينا احنا كمان كده عشان نقنع الناس اكبر مصيبة. ان راجل الدين يزن ان الدين مش هينتصر غير بالغيبيات والخوارق. ان الدين ويحق الله الحق
كلماته مش بكلماتنا ولا بامكانياتنا بكلماته. طول ما معنا كلمة الله احنا اللي هننتصر. النصارى لما ده كان الجيل الاولاني استعمل المعجزات في ان هو يقنع الناس بالدين لحد النهاردة النصارى على هزا المنوال
ولحد النهاردة اللي عايز ينصب عليهم بينصب عليهم باسم الخوارق اللي ممكن تكون اصلا في كثير من الاحيان. خدع وحيل ودجل يبقى انصروا كلمة ربنا بالحق الصراح. انصروا كلمة ربنا
ودعوة ربنا بكلمات الله. شعار فمن يكفر بعد منكم فاني اعذبه عذابا لا اعذبه احدا من العالمين. اللي شافني زي اللي ما شفش لو ربنا اداك ايات ربنا مش هيحاسبك زي غيرك. يا اللي سمعت دروس يا اللي ارتبطت باهل الدين وسمعت الدعاة. يا اللي ربنا وراك علامات لما رفعت ايدك
اجاب دعائك. يا اللي ربنا لما مشيت في طريق الدعوة وراك عطاءات الله للدعاء. اوعى تفتكر ان ينفع ترجع. لو رجعت فاني اعذبه عذابا لا اعذبه احدا من العالمين. لانك شفت اللي غيرك ما شافوش فهتتحاسب على اللي غيرك. مش هيتحاسب عليه كلمة عيسى لربنا ساعة العرض على الله
تعلم ما في نفسي؟ مش قادر يقول لربنا جواه ايه ؟ انت عارف انت يا رب تعلم جوايا حبي لك قد ايه ؟ وتعظيم لجلالك قد ايه ؟ وخوف منك قد ايه ؟ وطمع في
قد ايه وانتماء لدينك قد ايه ووفاء لرسالتك قد ايه وحب لان الناس تذكرك قد ايه تعلم ما في نفسي يا ترى انت جواك ايه ناحية ربنا؟ يا ترى لو جبنا ورقة وقلم ومشينا في الشارع؟ وفتحنا قلب كل شاب وقلنا له اكتب رسالة لربنا الوقتي. يا ترى
لربنا ايه؟ ايه اللي جواك لربنا؟ ايه المشاعر اللي جواك تجاه الله سبحانه وتعالى فلا كاشف له الا هو. دي سر السعادة كلها. لان سر التعاسة هي الابتلاءات. يا جماعة سر التعاسة هو ان الواحد ما عهوش فلوس. ان الواحد مريض
الواحد حصل له ازمة لحد من احبابه. طول ما انت عارف ان الازمة عاملة زي بطانية الواحد اتغطى بها وربنا قادر ولله المثل الاعلى انه يكشفها في لحظة. فلك كاشف ربنا يقدر يكشف الابتلاء في لحزة وكاشف دي معناها ان الابتلاء بييجي بيغطي على بصيرة الانسان. بيعميه. لازم كشافات اضاءة. الارتباط بالقرآن ساعة
عشان تفضل الدنيا منورة وان يمسسك مش وان يمسك فك الادغام في السين ان بقت يمسسكا بعض علماء اللغة قالوا بشرى فك الازمة هتعدي والله هتعدي. يا عم فيه ازمة ايه اللي فضلت معك! كله عدى! الازمة اللي فضلت يوم عدت! واللي فضلت اسبوع عدت! واللي فضلت سنة عدت
واللي قعدت خمس سنين ملففاك حوالين نفسك عدت. هتعدي انشغل بالله. وان يمسسك الله بضر فلا كاشف له الا هو. هو ضمير غائب ارتبط بالغيب ايقن انت مش شايف ربنا ولا شايف اللي ربنا بيرتبه لك الوقت عشان الفرج بس ايقن في الله. فلا كاشف له الا هو
اوعى تزل نفسك او تقف على باب مخلوق ما هيش في ايد حد الا ربنا تسعة وتسعين في المية من اوراق القضية مش في ايد امريكا. مية في المية من اوراق قضية مصيرك ودنيتك
وسعادتك وتفريج كرباتك وتحقيق امالك وطموحاتك. ونوال ما تتمنى في ايد ربنا لوحده سبحانه وتعالى من الشعارات الجبارة هنا حتى اذا فرحوا بما اوتوا. ربنا بيقول فلما نسوا ما ذكروا به خلاص بعدوا عن الدين. فتحنا عليهم ابواب كل شيء. ربنا اداهم كل حاجة
خدوا كل حاجة. بس لحد دلوقتي ربنا ما انتقمش. الانتقام جه امتى ؟ حتى اذا فرحوا لما فرح بالمعصية. يعني لما هتعصي ممكن عقوبة ربنا ما تنزلش. انما الانتقام هينزل لما هتفرح بالمعصية. اكبر جريمة في الايام
حتى ازا فرحوا. يعني دخولك على موقع اباحي مش زي فرحتك. انك عرفت تلاقي اللينك لبس التبرج مش زي فرحتك انك لقيت الفستان اللي يبرز مفاتن جسمك انك انت تفرح بالمعصية اشد عند ربنا من المعصية. نفسها. حتى اوعى تفرح بمعصية. اوعى ربنا يطلع عليك يلاقيك فرحة
بها مش ضميرك مأنبك عليها حتى اذا فرحوا بما اوتوا اخذناهم بغتة. فاذا هم مبلسون. الشعار بقى وكذلك نفصل الايات ولتستبين سبيل المجرمين. تستبين كلنا بنقعد نتفرج على برامج التوكس وعايزين نقول للناس يا جماعة دول علمانيين. يا جماعة دول بيحاربوا اولياء
يا جماعة دول بيحاربوا شريعة الله. ما حدش يصدق. انما ربنا قال الحل وكذلك نفصل الايات. ان احنا نشرح القرآن بتفاصيل معجزات ربنا في القرآن اول ما ايات ربنا هتوضح ولتستبين سبيل المجرمين. سبيل مرفوع يعني طريق الباطل اتضح لوحده. وبان لوحده
اول ما طريق الحق اتعرض ما ما تضيعش عمرك انك تقعد تجادل اهل الباطل. ما تضيعش عمرك في المناظرات مع العلمانيين. ما تضيعش عمرك في الرد على الشبهات الا متخصصين. ما تضيعش عمرك في الجدال. انفق عمرك في الحق. عشان كده ربنا قال ويدرؤون بالحسنة السيئة. عايز تحارب انتشار السيئات في
جماعة ان حاربها بنشر الحسنات القوافل الخيرية العمرات الشبابية الفتح بيئات الايمان اعمل تحفيز قرآن ابن جمعية خيرية افتح صفحة فس دينية اعمل مشروع او مبادرة دعوية حارب المعصية بالطاعة خليك عملي
قل من ينجيكم من ظلمات البر والبحر. المفسرين قالوا ظلمات البر والبحر يعني الايام السوداء. العرب كانوا بيسموا الشدائد ظلمات. ياما عدت عليك شدائد قل الله ينجيكم منها ومن كل كرب. ياما ربنا فرج كربك. افتكر بقى الايام السودا اللي مرت بك. افتكر قل من ينجيكم من
ظلمات البر والبحر تدعونه تضرعا وخفية تضرع يعني جهرا. كنت واقف في الجماعة قعدت تقول لي يا رب. وعارف ان الناس بتبص عليك. وعارف ان شكلك غريب بس مش قادر بتصرخ واول ما تدخل بيتك لوحدك يا رب قدام الناس ومن ورا الناس افتكر الايام اللي كانت الدنيا سودا قدام عينك
بقت بمبي بسبب ربنا. افتكري كل مرض شفاك منه. افتكري كل دين قد ايه عندك. افتكري لما كنت نفسك تتجوزي ودلوقتي بقيتي شايلة تلات عيال وبتشتكي منهم. افتكر لما كنت مش لاقي عروسة دلوقتي افتكر لما كنت فقير وبقى معك. افتكر لما كنت متلطم وفي بطالة والمجتمع بيلطش فيك
اتريق عليك انك عاطل وبقى معك حرفة وبقيت كسيب. افتكر الايام السودة كلها وشف ربنا عمل لك ايه. ازا مات الوقتي قل الله ينجيكم من ومن كل كرب. كله هيعدي. ما تتشغلش بالازمات. انشغل بالله. ما تبصش تحت. بص فوق. لان كل اللي تحت هيعدي. وده الشعار الخطير اللي جاي
لكل نبأ مستقر. نبأ يعني مصيبة حصلت في الارض. مستقر يعني فرج وزوال. يعني كورونا هتعدي زي ما انفلونزا الخنازير عدت. زي انفلونزا الف تسعمية وتسعتاشر عدت. زي ما نوبات الطاعون اللي عدت على بشرية عدت. زي ما الايدز كان في يوم من الايام رعب والوقت خف كتير جدا. افتكر
لكل نبأ مستقر كله هيعدي. انباء الدنيا كلها هتعدي وهتنجلي انباء الاخرة هي اللي جاية. يوم القيامة اول ليلة في القبر حساب بقول لك ايه العرض على الله المرور من على الصراط دي اللي جاية دي مستقبلك الحقيقي. اشتغل بانباء الاخرة واوعى تشغلك انباء الدنيا عن انباء
اخرة له اصحاب يدعونه الى الهدى ائتنا. اللي بيضيع مش محتاج واحد يرمي له كلمتين ويمشي زي اللي بيغرق في بير. وواحد واقف على باب البير من فوق انت بتغرق يا عم انا عارف مد ايدك له اصحاب عايز حد يمد لي ايده. عايزة الناس تلتزم على ايدك مدي لهم ايدك
عايز الناس تلتزم على ايديك مد لهم ايديك مش ترمي كلمتين وتمشي اصحاب. صاحب العاصي لحد ما يتغير. يدعونه مستمر على طول بيذكروه باستمرار الى الهدى ائتنا مش الى الهدى روح ائتنا احنا بيئة ايمان. انا مش بدعوا الناس لوهم. انا بدعو الناس لاعمال الدين اللي انا بعملها. لو انت بتدعو الناس وانت
ما فيش في حياتك واقع دين الناس هتيجي على ايه ؟ لو انت بتدعو الشباب وما عندكش مسجد فيه صحبة ايمان وبقية ايمان هتدعو الناس على ايه ؟ هي دي الدعوة الاية دي بتلخص
فن الدعوة كله الشعارات الاخيرة في الجزء بقى. فلما جن عليه الليل رأى سيدنا ابراهيم لما الزلام لفه وراح لوحده يتدبر رأى النور جه. النور سيتخلق في ظلمات في ظلمات حياتك وانت تجاهد في زات الله. انه
ما تزعلش. بس جاهد واستمر. لا احب الافلين. كلمة جبارة. شف البنت ماشية زي القمر. مامتها شبهها نسخة بس مامتها حلوة. كأن ربنا بيقول لك دي هتبقى دي. العربية التحفة دي هتبقى العربية القديمة دي. البرج الجديد ده هيبقى العمارة المشرخة القديمة دي. كل الدنيا
تقفل بلاش الدنيا تخطف قلبك. ما تحبش غير الباقي. ما تحبش غير الثابت اللي ما بيتغيرش. ما تحبش غير ربنا. اللي نور جلاله وكماله لا يغيب ولا يأفل ابدا. فاي الفريقين احق بالامن؟ سيدنا ابراهيم واقف. بيقول لهم اي الفريق؟ الفريق منا انت واحد واحنا امة. لأ انا معي
معي رب العرش العظيم اوعي تحسي انك لوحدك ما دام انت في الدين. اي الفريقين احق بالامن انت يا متدينة انت احق بانك تأمني. ما ما فيش على جوازك. ما تخافيش على مستقبلك. ما تخافيش على تفريج كربك. ما تخافيش على دراستك. ما دام خدتي بالاسباب. مع الدين واسباب السماء ربنا
عن اي حد خد باسباب الارض من غير ما ياخد باسباب السماء الشعار الاخير بقى ان الله فالق الحب والنوى. بعد ما ربنا جاب سيدنا ابراهيم قد ايه حياته اتقلبت وقلبه اتملى ايمان ويقين ووقف في وش الدنيا كلها. لما تدبر في الكون قال
ان الله فالق الحب والنوى. ادي الكون اهو قدامك. تدبر انت كمان عشان توصل زي ما وصل لاخر شعار في الجزء بتاعنا قد جاءكم الطائر من ربكم فصائر. ربنا سمى جمل القرآن والشعارات القرآنية بصائر. كان نفسي اسمي السلسلة دي بصائر من ربكم. ولكن كان في عناوين قرآنية
لها. بص عينين كل جملة قرآنية كل شعار قرآني عينين جديدة بتضاف لك بتشوف بها وبتنور لك حتة كانت ضلمة في حياتك. حتة مع مراتك حتة مع اخوانك حتة مع ارحامك. حتة في بيئة الايمان
حتة في الدعوة الى الله حتة في اصلاح قلبك. حتة في علاج مشاكلك النفسية. حتة في تفريج كرباتك. الدنيوية بصائره من ربكم. عينين انوار. فمن ابصر فلنفسه اللهم اجعل القرآن العظيم ربيع قلوبنا. ونور صدورنا وجلاء احزاننا وذهاب همومنا. كل سنة وانتم طيبين. اقروا القرآن
يلا يا جماعة يلا يا جماعة احنا بقى قربنا نخلص تلت الرحلة. يلا يا رجالة. رمضان قرب يوصل للنص بتاعه. وصلنا لفين الجنة جاهزة؟ هل انت جاهز؟ لو مت الوقت انك تدخلها ولا لأ ؟ جزاكم الله خير